**316/2019. (VI.18.) Kgy. sz. határozat**

A Közgyűlés az önkormányzat 2019. évi költségvetéséhez kapcsolódóan az alábbi döntéseket hozza:

Az önkormányzat 2019. évi költségvetéséről szóló 5/2019. (IV.1.) önkormányzati rendelet 18. mellékletében a „Játszótér felújítások” külön költségvetési soron szereplő 30.000.000,- Ft, azaz harmincmillió forint terhére és annak erejéig az alábbiakban felsorolt feladatok elvégzése haladéktalanul kezdődjön meg a következő prioritási sorrendben:

1. Szombathely, Pázmány Péter krt. 42-52. tömbbelsőben található játszótérre 2 db mászóka kerüljön kihelyezésre,
2. Szombathely, Pázmány Péter krt. 54-64. tömbbelsőben található játszótérre 1 db mászóka és 1 db libikóka kerüljön kihelyezésre,
3. Szombathely, Pázmány Péter krt. 32. melletti „alapítványi” játszótérre 1 db rugós hinta kerüljön kihelyezésre,
4. Szombathely, Rohonci u. 38-50. társasház mögötti játszótérre 2 db lengőhinta kerüljön kihelyezésre,
5. Szombathely, Kassák Lajos u. 12-20. mögötti játszótérre 1 db napvitorla a meglévő homokozó fölé kerüljön kihelyezésre,
6. Szombathely, Nagy László utcai játszótérre 1 db homokozó és fölé 1 db napvitorla kerüljön kihelyezésre,
7. Szombathely, 11-es huszár út 92. szám előtti játszótér kerítésének teljes cseréje és a mászóvár felújítása,
8. Szombathely, Szűrcsapó utca 8-10. melletti játszótérre 1 db rugós hinta kerüljön kihelyezésre,
9. Szombathely, Szűrcsapó utca 22. és a Bem József utca 25. közötti játszótér kerítésének cseréje teljes hosszúságban,
10. Szombathely, Váci Mihály u. 56. mögötti játszótérre 2 db pad kerüljön kihelyezésre,
11. Szombathely, Hétvezér utcai játszótérre 1 db egycsúszdás mászóvár és 1 db rugós hinta kerüljön kihelyezésre,
12. Szombathely, Szent István Parkban a játszótérre 1 db kombinált mászóvár és 1 db libikóka kerüljön kihelyezésre,
13. Szombathely, Pázmány Péter krt. 13. társasház mögötti sportpályán 1 db kosárlabdapalánk kerüljön pótlásra a meglévő oszlopra,
14. Szombathely, Tószer téri sportpálya burkolatának kialakítása aszfaltozott kivitelben.

A Közgyűlés úgy dönt, hogy a fenti feladatok elvégzése érdekében felhatalmazza a Polgármestert és a SZOMPARK Kft. Ügyvezető Igazgatóját a parkfenntartási szerződés haladéktalan módosítására és a szerződés aláírására.

A Közgyűlés felkéri a SZOMPARK Kft. Ügyvezető Igazgatóját, hogy a fenti játszótér felújítások érdekében a szükséges intézkedéseket haladéktalanul tegye meg.

**Felelős:** Dr. Puskás Tivadar polgármester

 Illés Károly alpolgármester

 (a végrehajtásért:

 Stéger Gábor, a Közgazdasági és Adó Osztály vezetője,

 Lakézi Gábor, a Városüzemeltetési Osztály vezetője,

 Kiss Dávid, a Szompark Kft. Ügyvezető Igazgatója)

**Határidő:** azonnal